VS002452
Datum: 1985-01-05T01:00:00.000+01:00
datum_sodbe_i_stopnje: 2011-04-11T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 107.000 EUR (oz. 113.000 EUR ob upoštevanju invalidnine ? ob upoštevanju tega je tudi mnogokratnih povprečnih plač višji - 116)
opombe: II Ips 64/2012. Dovoljena revizija tožene stranke (v zvezi s katero je bil opravljen preizkus glede odmere pravične odškodnine) je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Poškodovan v nesreči pri delu v mehanični delavnici zaradi premika tovornega motornega vozila, pred katerim je stal, tako da ga je stisnilo ob zid.

## Poškodba

Prelom medenice z zlomom zgornjega kraka obeh sramnih kosti, desne sednice z dislokacijo odlomkov, prelom medenične ponvice desno brez dislokacije, prelom križnice brez dislokacije, prelom diafize leve stegnenice in njenega vratu na bazi, zvin levega kolena, raztrganina sečnega mehurja, sečnice, vranice in ovojnice debelega črevesja, brazgotinska kila po operativnem posegu.

## Telesne bolečine

35.000 EUR Hude trajne bolečine – po vsaji od operacij (najmanj po 3 dni), 3 tedne,občasne hude – ob pritiskih, prevezih, jemanju šivov, začetku fizioterapije – 10 dni; hude je trpel skupaj 30 dni; trajne lažje bolečine – 3 mesece in 1 teden, trpi pa jih občasno še vedno;

#### Hospitalizacija

5 operacij v splošni anesteziji, 171 dni hospitalizacije.

#### Rehabilitacija

21 dni intenzivne terapije.

#### Nevšečnosti med zdravljenjem

5x splošna anestezija, jemanje antibiotikov, 1 mesec priklenjen na posteljo, vsaj 60x RTG, 3 mesece na vozičku, pol leta hoje z berglami, 40 pregledov pri različnih specialistih, 2,5 mesece urinskega katetra, motnje pri uriniranju, 3 dni kateter za želodec, skeletni vlek 17 dni, imobilizacija noge, 3 leta je imel v nogi kovinsko ploščico in vijake. Zaradi porasta bolečine se bodo lahko pojavile težave s hojo, če se bo kila povečala, pa bo potrebna operacija.

## Strah

10.000 EUR Primarnegi intenziven strah za življenje – nekaj sekund; zelo hud sekundaren strah do prvih operativnih posegov tudi zato, ker ni vedel kakšne so poškodbe, trajal pa je tudi zaradi nepokretnosti in ostalih omejenih funkcionalnosti – skupaj 3 mesece; srednje hud strah zaradi težav v zvezi z odvajanjem urina – 1 leto; lažji strah zaradi tega in težav s potenco trpi še vedno.

## Zmanjšanje življenjske aktivnosti

62.000 EUR (oziroma 68.000 EUR, upoštevajoč invalidnino) Izkazana je 64% invalidnost. Anatomske posledice – brazgotine trebušne votline in na sečnem mehurju, debelem črevesju in na sečnici, brez vranice, postoperativna kila (trebuh); brazgotine kože, podkožja, mišic in sklepne ovojnice obeh kolkov, leva stegnenica je deformirana, prav tako tudi sramnici, desna sednica in križnica; zmanjšan je volumen stegnenice in golenice, nepravi sklepi na sramnih kosteh. Funkcionalne psoledice – zmanjšanaje gibljivost levega kolka, kolena, stegna in desnega kolka; odsotnost funkcije vranice; zožen je premer sečnice, zmanjšana je občutljivost brazgotin na dotik in natezna čvrstost prednje trebušne stene. Manj zmožen je za različna dela, hitrost in domet hoje sta zmanjšana za 10%, počasneje teče; oviran je pri hoji po neravnem terenu, ne more počepniti; dela mehanika ne more več opravljati in je invalidsko upokojen; zaradi odstranitve vranice se mora paziti pred infekcijami in je njegov imunski sistem manjvreden; jesti mora lahko prebavljivo hrano; težjih predmetov ne more dvigovati; dolgo ne more sedeti; veliko mora delati različne vaje; pred nesrečo je bil družaben, delaven, ukvarhjal se je s športom, zdaj se mu je življenje povsem spremenilo. Težave ima s potenco. Razvile se bodo trajne psoledice. V primeru napredovanja artroze bo imel težave s hojo. Pride lahko do motenj delovanja črevesja, morda bo potrebna operacija kile.

#### Opis invalidnosti

Invalid I. kategorije.

---

ZOR člen 200, 203